CELEX: 62009TN0347
Language: mt
Date: 2009-08-31 00:00:00
Title: Kawża T-347/09: Rikors ippreżentat fil- 31 ta’ Awwissu 2009 — Il-Ġermanja vs Il-Kummissjoni

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/75
            
         Rikors ippreżentat fil-31 ta’ Awwissu 2009 — Il-Ġermanja vs Il-Kummissjoni
   (Kawża T-347/09)
   2009/C 267/135
   Lingwa tal-kawża: Il-Ġermaniż
   
      Partijiet
   
   
      Rikorrenti: Ir-Repubblika Federali tal-Ġermanja (rappreżentanti: M. Lumma u B. Klein)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni SG Greffe (2009) D/3985 dwar l-għajnuna mill-Istat Nru NN 8/2009, tat-2 ta’ Lulju 2009, sa fejn il-miżuri nnotifikati huma klassifikati bħala għajnuna mill-Istat skont l-Artikolu 87(1) KE;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Ir-rikorrenti tikkontesta d-Deċiżjoni tal-Kummissjoni C(2009) 5080, fis-seħħ b’effett mit-2 ta’ Lulju 2009, dwar għajnuna mill-Istat li tikkonsisti, minn naħa, fi trasferimenti mingħajr ħlas ta’ ċerti żoni naturali ta’ patrimonju nazzjonali, li huma proprjetà tal-Gvern Federali, u min-naħa l-oħra, ta’ miżuri ta’ sostenn għal proġetti kbar għal protezzjoni tal-ambjent (għajnuna mill-Istat NN 8/2009 — Il-Ġermanja — Żoni ta’ protezzjoni). F’din id-deċiżjoni, il-Kummissjoni ssostni li l-għajnuna mill-Istat inkwistjoni hija kompatibbli mas-suq komuni skont l-Artikolu 86(2) KE. Ir-rikorrenti tikkontesta d-deċiżjoni kkontestata, sa fejn il-miżuri inkwistjoni huma kklassifikati bħala għajnuna mill-Istat skont l-Artikolu 87(1) KE.
   Insostenn tar-rikors tagħha, ir-rikorrenti ssostni li l-konvenuta applikat b’mod żbaljat l-Artikolu 87(1) KE fir-rigward ta’ numru ta’ aspetti. Dwar dan, hija ssostni, inter alia, li l-konvenuta tikklassifika b’mod żbaljat organizzazzjonijiet ta’ protezzjoni tal-ambjent bħala impriżi u naqset, b’mod żbaljat, milli twettaq evalwazzjoni ġenerali tal-miżuri inkwistjoni. Barra minn hekk, l-organizzazzjonijiet ta’ protezzjoni tal-ambjent ma kisbu ebda vantaġġ oneruż permezz tal-miżuri inkwistjoni. Ir-rikorrenti ssostni wkoll li hemm applikazzjoni żbaljata tar-raba’ kriterju kif stabbilit mill-Qorti tal-Ġustizja fis-sentenza tal-24 ta’ Lulju 2003, fil-Kawża C-280/00 (Altmark Trans und Regierungspräsidkum Magdeburg, Ġabra p. I-7747).
   Sussidjarjament, qiegħed jiġi invokat ksur tal-obbligu ta’ motivazzjoni skont l-Artikolu 253 KE.